બપોરે બે વાગ્યાની આસપાસ સમાચારો વહેતા થયા હતા કે મહેસાણામાં લાલજી પટેલ લાઠીચાર્જ દરમિયાન ઘાયલ થયા છે. જેની તસવીરો વિવિધ સોશિયલ મીડિયા પર વાઇરલ થતા પાટીદારોનાં ટોળાં ફરી વિફર્યાં હતાં. સમગ્ર વરાછા રોડ પર તોફાની ટોળાં દ્વારા ઠેરઠેર પથ્થરમારો કરાયો હતો ઉપરાંત કચરાપેટીઓ અને લારીઓ સળગાવવામાં આવી હતી. જેના પગલે પોલીસે જવાબી કાર્યવાહી કરીને ટિયરગેસના શેલ છોડી કેટલાક લોકોની અટકાયત પણ કરી હતી. ટિયરગેસના શેલ છોડ્યા અને ટોળાંમાંથી કેટલાક લોકોની અટકાયત થતા તોફાની ટોળું વધારે વિફર્યું હતું.